
            ОБЩИНСКИ СЪВЕТ   ЗЕМЕН, ОБЛАСТ  ПЕРНИК

             2440  гр. Земен, ул. „Христо Ботев” № 3


 П Р О Т О К О Л  № 17
от редовно заседание на ОбС
гр. Земен, 27.01.2025г.
На основание чл. 25, т. 1 от Закона за местното самоуправление и местната администрация (ЗМСМА) във връзка с чл. 23, ал. 4, т. 1  от ЗМСМА и чл. 56, ал. 1,   т. 1 от Правилника за организацията и дейността на Общински съвет Земен, неговите комисии и взаимодействието му с общинската администрация, на 27.01.2025г. от 10.00 ч. в Заседателната зала на Общински съвет Земен се проведе редовно заседение на Общинския съвет.
От 11 общински съветници, присъстват 10 по така положените подписи в  присъствената книга. Има нужния кворум, заседанието да бъде  открито. 
На заседанието присъстват: Стефан Маринов- Народен представител от 14- МИР Перник в 51- то Народно събрание на Република България,  Михаил Златанов - Кмет на Община Земен,  Даниел Стойнев – Заместник- кмет, Стоян Стоянов-  Секретар на община Земен,    кметски наместници, служители на общинска  администрация, граждани и гости. 

Милен  Миланов- Кореспондент на БТА за област Перник  присъства в залата, за да отрази медийно заседанието.  

Протоколчик на днешното заседание е  Богомила Богомилова – на длъжност Специалист „Общинска собственост “ в общинска администрация Земен.  

Председателят на Общинския съвет открива заседанието. 
Г-жа Ива Борисова: Уважами господин Народен представител в 51-то Народно събрание, уважаеми господин Кмет, господин Заместник-кмет, Секретар,  колеги общински съветници, уважаема г-жо Председател на Общинска избирателна комисия – Земен,  представители ни обществеността, откривам 17- то заседание на Общински съвет – Земен,  кето е първото за 2025г.   
Колеги, с поканата на днешното заседание имате проекта за дневен ред. В петък на 24 януари 2025г.  има постъпило  искане за изказване от Янулка Хаджиева- Кирилова.          Г-жа Хаджиева е тук, предлагам да я изслушаме накрая на заседанието. 
Позволете ми да прочете проекта на дневен ред. 
1.Полагане не клетва от новообявен общински съветник и подписване на клетвен лист.

2. Докладна записка с Изх. № ДО-1/16.01.2025г. относно: Приемане на Решение за съгласие за подаване на проектно предложение от Община Земен и Издаване на Акт за възлагане от Кмета на Община Земен за предоставяне на обществената услуга от общ икономически интерес – Иновативни здравно-социални услуги, която ще се предоставя по Процедура чрез директно предоставяне на безвъзмездна Финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027г.
Внася: Михаил Златанов -  Кмет на Община  Земен

3. Докладна записка с Изх. № ДО-2/20.01.2025г. относно: План-сметка за необходимите средства за такса битови отпадъци в Община Земен за 2025г.
Внася: Михаил Златанов -  Кмет на Община  Земен  

4. Докладна записка с Изх. № ДО-3/20.01.2025г. относно:  Приемане на Културен  календар на читалищата в община Земен за 2025г.

Внася: Михаил Златанов -  Кмет на Община  Земен                                                                     
5. Докладна записка с Изх. № 6/20.01.2025г. относно: Приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.

Внася: Ива Борисова- Председател на ОбС Земен

6. Докладна записка с Изх. №5/16.01.2025г. относно: Отчет за дейността на Общински съвет Земен и неговите комисии, за периода 01.07.2024г. до 31.12.2024г.
Внася: Ива Борисова- Председател на ОбС Земен
7.  Постъпило искане  за  изказване от гражданин.               
Имате думата за предложения, по така предложения проект на дневен ред, изпратен с поканата за днешното заседание. 

Г-н Златанов: Оттеглям като вносител докладната записка за план- сметката, да не се разглежда в днешното заседание. 

Ива Борисова: Благодаря Ви, г-н Кмет, в този случай  с отпадането на докладната записка от  проекта  на дневния ред, ще трябва докладните записки  и точките от дневния ред да имат нови поредни номера. Точка 4 ще стане 3,  5 ще стане 4, 6 ще стане 5, и изказването ще бъде 6-та точка.                                    
Който е съгласен с така предложените промени,  по  така предложения проект на дневен ред,  моля да гласува!

Александър Милков Александров - гласувал – За

Биляна Димитрова Цветанова – За 

Димитър Стефанов Димитров – гласувал - За

Елена Филипова Андонова – гласувала - За

Златина Йорданова Петрова – гласувала - За

Ива Живкова Борисова – гласувала - За

Илчо Павлов Димитров – гласувал - За

Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

Гласували “за” – 10 общински съветници; “против” – 0; “въздържали се” – 0 
Общинският съвет прие заседанието да премине при следния дневен ред: 
1.Полагане не клетва от новообявен общински съветник и подписване на клетвен лист.

2. Докладна записка с Изх. № ДО-1/16.01.2025г. относно: Приемане на Решение за съгласие за подаване на проектно предложение от Община Земен и Издаване на Акт за възлагане от Кмета на Община Земен за предоставяне на обществената услуга от общ икономически интерес – Иновативни здравно-социални услуги, която ще се предоставя по Процедура чрез директно предоставяне на безвъзмездна Финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027г.
Внася: Михаил Златанов -  Кмет на Община  Земен

3. Докладна записка с Изх. № ДО-3/20.01.2025г. относно:  Приемане на Културен  календар на читалищата в община Земен за 2025г.

Внася: Михаил Златанов -  Кмет на Община  Земен                                                                     
4. Докладна записка с Изх. № 6/20.01.2025г. относно: Приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.

Внася: Ива Борисова- Председател на ОбС Земен                                                     
5. Докладна записка с Изх. №5/16.01.2025г. относно: Отчет за дейността на Общински съвет Земен и неговите комисии, за периода 01.07.2024г. до 31.12.2024г.
Внася: Ива Борисова- Председател на ОбС Земен
6. Постъпило искане  за  изказване от гражданин.              
По точка 1:   Полагане на клетва от новообявен общински съветник и подписване на клетвен лист. 
Г-жа Борисова:  По тази точка давам думата на Председателя на Общинска избирателна комисия- Земен, заповядайте, г-жо Марселова!   
Г-жа Марселова: С Решение № 117-МИ/16.01.2025г. на ОИК Земен е констатирано прекратяването на пълномощията на общински съветник и обявяване на следващия в листата за избран.
В ОИК - Земен на 16.01.2025 год. с вх. №111/16.01.2025 год. са получени документи, а именно придружително писмо с изх. №3/16.01.2025 год. в едно със заявление от Стефан Христов Маринов удостоверяващи настъпили факти и обстоятелства, на основание на които по закон предсрочно да бъдат прекратени пълномощията на общински съветник на основание чл. 30, ал. 4, т. 4 от Закона за местното самоуправление и местната администрация.

В заявлението си господин Стефан Христов Маринов- общински съветник от листата на местна коалиция „ГЕРБ (СДС)“, избран с Решение №97-МИ от 30.10.2023 год. на ОИК-Земен, удостоверение №11, издадено от ОИК-Земен, посочва, че желае правомощията му да бъдат прекратени на основание чл.30, ал.4, т.4 от ЗМСМА във връзка с избора му за народен представител в 51-во Народно събрание на Република България.

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, т. 4 от ЗМСМА и Решение №4088-НС от 16.01.2025 год. на ЦИК, ОИК – Земен, реши констатира предсрочно прекратяване пълномощията на Стефан Христов Маринов – общински съветник от листата на местна коалиция „ГЕРБ(СДС)“.

Обявява за избран за общински съветник  Антоанета Райчева Стефанова, следващ в листата на местна коалиция „ГЕРБ (СДС)“  кандидат, съгласно Решение №97-МИ /30.10.2023 год. на ОИК-Земен. 
На обявения избран общински съветник да се издаде удостоверие. Заповядайте това е Вашето удостоверие. Моля, за полагането на клетвата, да повтаряте  след мен: 
Изабел Марселова: Заклевам се в името на Република България
Антоанета Стефанова: Заклевам се в името на Република България
Изабел Марселова: да спазвам Конституцията и законите на страната
Антоанета Стефанова:да спазвам Конституцията и законите на страната
Изабел Марселова: и във всичките си действия
Антоанета Стефанова: и във всичките си действия 
Изабел Марселова:да се ръководя от интересите на гражданите 
Антоанета Стефанова: да се ръководя от интересите на гражданите
Изабел Марселова: от  община Земен 
Антоанета Стефанова: от  община Земен
Изабел Марселова:и да работя за тяхното благоденствие.  Заклех се.
Антоанета Стефанова: и да работя за тяхното благоденствие.  Заклех се.

Изабел Марселова: Сега моля да подпишете и  клетвения лист.
Антоанета Стефанова подписва клетвения си лист. 

Звучат Химна на Република България  и европейският химн. 
Г-жа Борисова:  Искам  първо да честитя на новообявания общински съветник.Уважема госпожо Стефанова, позравявам Ви с  „Добре дошла в Общински съвет Земен!”, пожелавам здрав  и ползотворен  мандат,  радвам се, че имаме общински съветник по  професия  учител, която се слави с голям авторитет и  широко обществено доверие, ще се радвам да бъдете наш коректив, защото сте била  три мандата  общински съветник, председател на Общински съвет  Земен, ще очакваме поуките, да работим в сътрудничество  и  взаимодействие. Нека да не забравяме гласът на хората, които са ни изпратили тук.  Тези цветя са за  Вас, нещо скромно, но от сърце. Да бъдете жива и  здрава! 
Г-жа Стефанова: Благодаря, аз съм доказвала, че  работя за Земен,  виждам успели мои ученици,  деца на съветници, хората могат да кажат какво мога да направя, но винаги заставям зад техните интереси.  Благодаря Ви!
Г-жа Борисова: Г-н Маринов, връчвам Ви една химикалка,  с която  да подписвате важните документи в Народното събрание, като народен представител.  Нека  Земен  да има лоби  в Народното събрание, както е модерно да се казва.  Пожелавам   да е здрав и ползотворен мандата, като народен представител, ти си първият  народен представител от град  Земен и  от общината. Историята това показва. Избран си с голямо обществено доворие  и  с голяма подкрепа. Местната власт стои близо до хората, но когато няма подкрепа на държавата нещата се случват трудно, сега в твое лице разчитаме на тази  подкрепа и ще бъде по – лесно за Земен. Кметът сигурно е направил списък  със задачи….  за иновативни проекти, които да ни развият  и модернизират общината.  Вървим в тая посока, повече от  година се трудим, усилено..В лично качество, аз изполвам момента да ти  благодаря, в началото на мадната  аз седнах  с гръм и трясък на твоя  стол, но ти уважи  нституционално и йерархично председателското място, за което ти благодаря и се извиням в този момент,  нищо не е било нарочно ако с нещо съм те обидила, то е било в името на работата и за развитието на града и общината. Никога не забравяй къде е  Земен!   Още веднъж на добър час, Маринов! 
Г-н Стефан Маринов:Едно огромно благодаря, на г-жа Борисова, за пожеланията,  за съвместната работа  и  за човешките взаимоотношения, които сме имали.  Сега.... преди  точно 10 дни положих  клетва като  народен представител в 51-то НС, но това по никакъв начин  не отменя клетвата, която съм положил като общински севетник, която многократно съм полагал, аз като гражданин на Земен,   тези които  ме познават знаят над 30 години работя за Земен и региона, за гражданите. Ще направя всичко възможно, което зависи от мен  за европейско развитие на региона и на Земен, той го заслужава....   Кметът да побърза със списъка, ако не е готов нека да побърза,  че  времето може да е ограничено.... Аз си оставам земенчанин, макар че не ми е родното място.. ще работя  за Земен и региона,  избран съм от целия регион с ваша помощ, защото проблемите на хората първо идват при вас.  Аз ще направя програма,  нека председателят ме кани  на заседанията, ще идвам при вас,  за да се запознавам с проблемите. Убеден съм,  че кмета и заместник- кмета няма да ми спестят проблемите, които възникват и  когато трябва да се решат на по- високо ниво.  Донесъл  съм  да се почерпите  за моя нов пост.   Благодаря Ви, че бяхме заедно толкова време.  Вие ще продължите своята работа днес.......
Г-н Златанов: Ще разчитаме на теб.
 Г-н Стефан Маринов: На  г-жа Стефанова пожелавам, един успешен мандат като общински съветник.  Радвам се, че точно тя заема това място, защото е била общински съветник, заедно сме работили три мандата, има опита.    Убеден съм, че тя ще продължи да изпълнява функциите на общински съветник. На добър час! 
Съжалявам, че ще отпадне план- сметката,  като точка явно че общината няма готовност… Миналата седмица има вече плащания към общините да покрият най- важните и належащи неща. Дано имаме скоро бюджет, с който да работи държвата.  
Г-н Златанов: Не е от липса на капацитет в Общината,  обективни са причините, да отпадне.  
Г-жа Ива Борисова: Нека Ви върви по вода и на късмет. Ще се почерпим за  здраве, в края на заседанието. Сега нека се върнем към деловата част на днешното заседание. 
По точка 2: Докладна записка от Кмета на Община Земен с Изх. № ДО-1/16.01.2025г. относно: Приемане на Решение за съгласие за подаване на проектно предложение от Община Земен и Издаване на Акт за възлагане от Кмета на Община Земен за предоставяне на обществената услуга от общ икономически интерес – Иновативни здравно-социални услуги, която ще се предоставя по Процедура чрез директно предоставяне на безвъзмездна Финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027г.
Г-жа Борисова: Докладната  записка беше разгледана от повече от една комисии,  ще дам думата на председателя на финансовата, да ни запознае със становището на комисията.

Г-жа  Златина Петрова:  Днес, постоянната комисия по финанси и бюджет, трудова заетост и работна заплата, в пълен състав разгледа  тази докладна записка.  Тя касае приемане на Решение за съгласие за подаване на проектно предложение от Община Земен и издаване на Акт за възлагане от Кмета на Община Земен за предоставяне на обществената услуга от общ икономически интерес – Иновативни здравно-социални услуги, която ще се предоставя по Процедура чрез директно предоставяне на безвъзмездна Финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027г.
Целта на проекта е да  се подобри предоставянето на интегрирани здравно –социални услуги в домашна среда за нуждаещите се самотноживеещи, лица с увреждания и възрастин хора с невъзможност за самообслужване. 
 Комисията има положително становище и се допуска за разглеждане в настоящото заседание на Общински съвет.

Г-жа Борисова: Благодаря, за становището!  Имате думата за изказвания.  Този проект  продължава проекта „ Грижа в дома”.

Г- н Стойнев:  Ако до сега бюджета бил 260 хил. лева, сега за Община Земен са около 38 хил. лв. за две години, които ще бъдет отпуснати   или  1/6  бюджета се съкращава, ще остане  на практика 1 социален асистент, който да обслужва минимум 5 до 10  възрастни човека.  Бюджетът  е най- важен-…. За да има човек, който  работи, трябва да има средства да се заплати труда му… надяваме, се как да се намери вариант  да получат адекватни  услуги  за хората останали без грижата.  
Г-жа Борисова: Благодаря за разяснението, г-н Стойнев!  Има  ли нещо,  или да преминем към гласуване….
 На основание чл. 21, ал. 1, т. 23, чл. 17, ал. 1, т. 7 и т. 4 във връзка с чл. 21, ал. 2 от Закона за местното самоуправление и местната администрация и във връзка с Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (нотифицирано под номер С (2011) 9380) (текст от значение за ЕИП) и Условията за кандидатстване по Процедура BG05SFPR002-2.012 „Иновативни здравно – социални услуги“ по Програма,  с извършено поименно гласуване, както следва:
Александър Милков Александров - гласувал – За

Антоанета Райчева Стефанова- гласувал – За 

Биляна Димитрова Цветанова – За 

Димитър Стефанов Димитров – гласувал - За

Елена Филипова Андонова – гласувала - За

Златина Йорданова Петрова – гласувала - За

Ива Живкова Борисова – гласувала - За

Илчо Павлов Димитров – гласувал - За

Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

С 11 гласа – „За”, „Против” – няма, „Въздържали се” – няма,  Общински съвет Земен прие
РЕШЕНИЕ

№  134

1. Дава съгласие Община  Земен  да подаде проектно предложение по Процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027.
2. Определя изпълнението на дейностите по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027, като Услуга от общ икономически интерес по смисъла на Решение на Комисията от 20 декември 2011 година.

3. Дава съгласие Кметът на Община Земен да възложи изпълнението на дейностите по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027, като услуга от общ икономически интерес (УОИИ), на Отдел „Финансово-счетоводен“ към Община  Земен.
4. Интегрираните здравно-социални услуги са напълно безплатни за потребителите и за ползването им не се начисляват и събират такси.

5. Услугата от общ икономически интерес Иновативни здравно – социални услуги, ще се предоставя за срок от 24 месеца на територията на Община  Земен.
6. Възлага на Кмета на Община  Земен да извърши всички необходими правни и фактически действия във връзка с изпълнението на т. 2 и т. 3 от настоящото Решение, издавайки Акт за възлагане на Иновативни здравно – социални услуги, като услуга от общ икономически интерес (УОИИ), като актът следва да съдържа необходимите реквизити, съгласно чл. 4 от Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени е извършването на услуги от общ икономически интерес (нотифицирано под номер С (2011) 9380) (текст от значение за ЕИП)) и тези, обективирани в Условията за кандидатстване по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027.

7. С акта за възлагане да бъде определено административно структурно звено/служител/и на Община Земен, което/които ще упражнява/т контрола по предоставяне на услугата.

Г-жа Ива Борисова:Преминаваме към следваща точка от дневния ред. 
По точка 3: Докладна записка от Кмета на Община Земен  с Изх. № ДО-3/20.01.2025г. относно:  Приемане на Културен  календар на читалищата в община Земен за 2025г.
Г-жа Борисова: Докладната записка беше разгледана в  постоянните комисии.  За първа година имаме  разработен  такъв документ благодарение  на секретаря,   хубаво,  че може да приемаме такъв документ с  една  богата палитра от културни събитития за гражданите и  за общината.  Коствало му е бая усилия да събере и обобщи на всички читалища на територията на общината,  културните събития,   радваме, се може да приемаме такъв  документ.  Дано има и финансови средства да се изпълни.  Предоставям думата на г-жа  Моника Борисова,  като председател на  Комисията по образование и култура,   да докладва  за становището на комисията.

Г-жа Моника Борисова: Благодаря! Комисията разгледа ДЗ,  излезе с положително  становище,  допуска докладната да бъде разгледана в днешното заседание на Общински съвет. Такъв календар би  улеснил значително работата на  читалищата и е от значение за информираността на гражданите, относно предстоящите културни мероприятия в общината. От мен също поздравления за изготвянето му, наистина е много богат.
Г-жа Борисова: Някой да вземе отношение... 

Г-н Стоянов: Закона за народните читалища ни задължава Общинския съвет да приема календар, достъпен за гражданите, за това което се случва и е свързано с културата. Културният календар е доста богат виждате, на база предложения от председатели и секретари на читалищата, предполагам знаете, че от миналата година има промяна в ръководствата на читалищата... има новости, раздвижвания.  Аз съм човек, койте се занимава  доста с кутура и наблюдавам новостите… Рени  от Блатешница е тук,  искам да я поздравя, тя миналата година показа как се работи, има раздвижване и в Мурено.  В малките населени места се работи трудно, но от града идвайки в селото, хората го съживяват. Аз съм дал повече да се напише... От тук нататък на сайта на общината  ще се публикува месечен културен календар, в началота н всеки месец  за това което предстои, да се информират  хората.
Г-жа Борисова: Благодаря ви за направените пояснения! Имате ли някакви въпроси? Не, няма. 
       На основание чл. 21, ал. 1, т.23 и ал. 2 от Закона за местното самоуправление и местната администрация,   във връзка чл. 17, ал. 1 , т. 5 от същия и чл. 26 а, ал. 2 от Закона за народните читалища, с извършено поименно гласуване, както следва:
Александър Милков Александров - гласувал – За

Антоанета Райчева Стефанова- гласувала - За

Биляна Димитрова Цветанова – За 

Димитър Стефанов Димитров – гласувал - За

Елена Филипова Андонова – гласувала - За

Златина Йорданова Петрова – гласувала - За

Ива Живкова Борисова – гласувала - За

Илчо Павлов Димитров – гласувал - За

Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

С 11 гласа – „За”, „Против” – няма, „Въздържали се” – няма,  Общински съвет Земен прие

РЕШЕНИЕ

№ 135
Приема Културен каледар на читалищата в община Земен за 2025г.
По точка 4: Докладна записка от  Председателя на Общински съвет с  Изх. № 6/20.01.2025г. относно: Приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.

Г-жа Борисова: Това е един документ, който доста дълго беше обект на разглеждане и обсъждане от страна на Временната комисия, която беше ангажирана да го изготви, имаше 30 дневен срок за  обществено обсъждане, в който беше публикуван на сайта на общината, не са постъпвали мнения и предложения за промяната му от страна на гражданите. Разгледан е във всички постоянни комисии на  общинския съвет. Ще дам думата на председателя на  комисията по бюджет и финанси, за да ни запознае със становището й.  
Г-жа Златина  Петрова:  Г-жо Председател,  днес, постоянната комисия по финанси и бюджет, трудова заетост и работна заплата, в пълен състав разгледа тази докладна записка, касаеща Приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен. Имаме положително становище. 

Г-жа Борисова: Имате думата за изказвания. Да, заповядайте г-н  Димитров. 
Г-н Димитров:  Аз изразих мнение и на комисиите. Нормално е.... Съгласно действащото законодателство на Република България нека да остане само постоянен адрес на територията на общината, като се отпуска еднократна помощ за новородени,  не може да ги ограничим с настоящ адрес на територията на Земен, не може да подсигурим  работа....  не може да  ги ограничиме майките...Нека да остане като критерий само  постоянен адрес, а настоящият,  той се  сменя, ние не може да ги ограничиме. 

Г-жа Борисова: Благодаря за направеното предложение. Друг има ли да предложи нещо? 
Г-жа Стефанова:  Силно впечатление ми направи чл. 6, ал. 1, от Правилника ал. 2 противоречи на ал. 1.  Има актуализация на бюджета, ако свършат средствата, може да се актуализира Правилника. Чл.6.(1) Общата сума, предвидена за отпускане на помощи по реда на този правилник, се одобрява от Общински съвет - Земен при приемането на годишния бюджет на Община Земен или неговата актуализация. Ал. 2  Предоставянето на средства по този правилник е в рамките на одобрения годишен размер до изчерпване на планираната сума по чл.6. (3) При достигане на максималния размер на сумата по ал.1, подадените заявления не се  разглеждат. Съжалявам, но не може да оставите човек който има нужда  от помощ да не му дадете помощ. Това противоречи.... 
Г-н Михаил Златанов: Това е дискриминационно.....  
Г-жа Борисова: Няма я гл. счетоводителка на общината  да каже как се намират средства, от къде са тези средства.  
Г-жа Стефанова: Не ми звучи нормално „Пари нема действайте”. Г-жа Райчева винаги пита от къде.... има икономия от средства   за  материали, от заплати на отсъстващ съветник.... Да остане само чл.6, не е необходимо да има алинеи.  

Г-н Димитров: Подкрепям г-жа Стефанова, в тази връзка. Ал. 3 категорично трябва да отпадне.
Г-жа Борисова: Има ли други предложения по така изписаните тексове в Правилника?
Подлагаме на гласуване първото предложение  постъпило от г-н Димитров, с което критериите в чл. 8, за отпускане на помощи за навородено,  да останат само по постоянен адрес.   
Александър Милков Александров - гласувал – За
Антоанета Райчева Стефанова- гласувала-  За
Биляна Димитрова Цветанова – Против 

Димитър Стефанов Димитров – гласувал - За

Елена Филипова Андонова – гласувала -  Въздържал се
Златина Йорданова Петрова – гласувала -  Против 
Ива Живкова Борисова – гласувала – Въздържал се
Илчо Павлов Димитров – гласувал -  Против
Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

С 6 гласа – „За”, „Против” – 3, „Въздържали се” – 2,  Общински съвет Земен  финансовите помощи  да бъдат отпускани  с критерий само по постоянен адрес.

Сега по реда на предложението, да гласуваме предложението на г-жа Стефанова. 
Да отпаднат  в чл. 6, ал. 2 и ал.3, да остане само чл. 6.
Моля да гласуваме: 
Александър Милков Александров - гласувал – За
Антоанета Райчева Стефанова- гласувала-  За
Биляна Димитрова Цветанова –  За 

Димитър Стефанов Димитров – гласувал - За

Елена Филипова Андонова – гласувала -  За 
Златина Йорданова Петрова – гласувала -  Въздържал се 
Ива Живкова Борисова – гласувала – Въздържал се
Илчо Павлов Димитров – гласувал -  За
Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

С 9 гласа – „За”, „Против” – 0 „Въздържали се” – 2,  Общински съвет Земен прие  чл. 6, да остане без алинеи. 
Сега моля да гласуваме и текста на Правилника за реда, начина и условията за отпускане на еднократна финансова помощ, на  нуждаещи се граждани от община Земен.
На основание чл. 21, ал. 2, от Закона за местното самоуправление и местната администрация, във връзка с чл. 7  и чл. 11, ал. 3 от Закона за  нормативните актове (ЗНА),   при спазване на изискванията на  чл. 26 и чл. 28  от ЗНА,   във връзка с чл. 75 и чл. 76, ал. 1 и ал. 3, чл. 77 и чл. 79  от Административнопроцесуалния  кодекс, с  поименно гласуване, както следва:
Александър Милков Александров - гласувал – За
Антоанета Райчева Стефанова- гласувала - За
Биляна Димитрова Цветанова – За 

Димитър Стефанов Димитров – гласувал - За

Елена Филипова Андонова – гласувала - За

Златина Йорданова Петрова – гласувала - За

Ива Живкова Борисова – гласувала - За

Илчо Павлов Димитров – гласувал - За

Моника Руменова Борисова – гласувала – За

Радостин Дончев Райчев- гласувал - За

Росен Станимиров Стоилов – гласувал – За

С 11 гласа – „За”, „Против” – няма, „Въздържали се” – няма,  Общински съвет Земен прие

РЕШЕНИЕ

№ 136
1.Приема нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.

2. Прекратява дейността на Временната комисия за изготвяне на Правилник за реда, начина и условията за отпускане на еднократна финансова помощ, на  нуждаещи се граждани от община Земен.

По точка 5: Докладна записка  от Председателя на Общински съвет Земен с Изх. № 5/16.01.2025г. относно: Отчет за дейността на Общински съвет Земен и неговите комисии, за периода 01.07.2024г. до 31.12.2024г.
Г-жа Борисова: Тази докладна записка беше разгледана във  всички постоянни  комисии, тъй като касае нашата дейност.  Отчетът е разписан на  база на протоколите от заседанията  и взетите решения.  Използвам случая да ви благодаря за съвместната работа, за деловото протичане на заседанията  на общинския свет, на постоянинте комисии. Нямаме оспорено решение от областен управител, кмет на община, няма образувани преписки по надзора от прокуратурата, което ни дава увереността,  че работим  правилно и законосъобразно. 
Искате ли да добавите нещо, да изкажете мнение? Имаме вече одобрени проекти за енергийна ефективност на многофамилни жилищни сгради, което е похвално. Към написване на отчета стана ясно, че са класирани. Всички сте се запознали с текста на отчета. 
Дейността на общинската администрация също е отчетена,  като добро сътрудничество и взаимодействие, защото без тяхното участие няма как да се работи, без докладните записки няма как да имаме решение. Благодаря на кмета, заместник- кметовете и  секретаря, нека продължаваме да работим така. 
Давам думата на г-жа Петрова- председател на комисията по бюджет и финанси, за да ни запознаете със становището.
Г-жа Петрова: Благодаря ви! Постоянната Комисия по финанси и бюджет, трудова заетост и работна заплата, разгледа докладната записка и изразява положително становище, да се разгледа на днешното заседание.
Г-жа Борисова: Благодаря, за становището. Имате думата за изказвания. Няма изказвания. Предлагам да преминем към гласуване!
На основание чл. 21 ал. 2 от Закона за местното самоуправление и местната администрация,   във връзка с чл. 27, ал. 6 от ЗМСМА,  с  гласуване, както следва:
Александър Милков Александров - гласувал – За
Антоанета Райчева Стефанова- гласувала- За

Биляна Димитрова Цветанова –  глаувала- За 

Димитър Стефанов Димитров – гласувал - За
Елена Филипова Андонова – гласувала - За

Златина Йорданова Петрова – гласувала - За

Ива Живкова Борисова – гласувала - За

Илчо Павлов Димитров – гласувал - За

Моника Руменова Борисова – гласувала – За
Радостин Дончев Райчев- гласувал – За

Росен Станимиров Стоилов- гласувал – За 

С 11 гласа – „За”, „Против” – няма, „Въздържали се” – няма,  Общински съвет Земен прие
РЕШЕНИЕ

№ 137
Приема Отчета за дейността на Общински съвет Земен и неговите комисии, за периода от  01.07.2024 г. до 31.12.2024г.

Г-жа Ива Борисова: Разглежднето на докладните записки  и документи приключи,   с което преминаваме към точка 6. Казах ви, в началото на заседанието, че е  постъпило заявление за изказване от Янулка Хаджиева- Кирилова. Постъпило е в законоустановения срок за включване в дневния ред на 24.01.2025г. Тука ли е г-жа Хаджиева все още, не я виждам? Заповядайте,  г-жо Хаджиева да изложите това което искате пред нас, като местен орган.   
Г-жа Янулка Хаджиева- Кирилова: Имам питане, ако може да ми се обясни,  когато едно лице заема длъжност в общинската адмиинстрация  и  се злоупотребява с  позицията която заема, това уронване на престижа ли е на Общината или не?!  Има ли право да се  злоупотребява с длъжността, която се заема? 
Г-жа Ива Борисова: Общинска администрация или общински съвет?

Г-н Михаил Златанов: Има разлика между общинска администрация  и общински съвет. 
Г-жа Янулка Хаджиева-Кирилова: Общински съвет… не общинска администрация. Това са хора избрани от народа, които трябва да гледат за народа,  да защитават интересите на народа… а злоупотребата с тази позиция позволена ли е в Правилника за вътрешен ред, или не е позволена?
Г-жа Борисова: Общински  съвет има приет Правилник за организацията и дейността на Общински съвет- Земен, неговите комисии и взаимодействието му с общинската администрация.  Ще ми позволите  да  прочета текстовете от него, които касаят  задълженията на общинския съветник и неговото поведение. 
Чл. 30. (1) Общинският съветник е длъжен:

1. да присъства на заседанията на общинския съвет и на постоянните комисии, в които е избран, и да участва в решаването на разглежданите въпроси;

2. с поведението си да  осигурява нормално протичане на заседанията;

Чл. 31. (1) Общинският съветник не може да използва положението си в лична изгода, да представлява или защитава интереса на физическо или юридическо лице, освен ако това не е в обществен интерес.

(2) Общинският съветник не може да използва общинското имущество за лична изгода.

Чл. 32. Общинският съветник не може да използва или разкрива информация, получена при изпълнение на задълженията си или да използва положението си на съветник с цел да облагодетелства себе си или друго лице, както и да причини другиму имотна или морална вреда.

Чл. 33. Общинският съветник няма право да използва положението си за получаване на специални привилегии, освобождаване от задължения или избягване на последствията от свои незаконни действия.

Чл. 34. Общинският съветник няма право да извършва лични услуги, както и да приема подаръци или имотни облаги за да извърши или не извърши определено действие в качеството си на общински съветник. 

Чл. 35. (1)  Общинският съветник е лице, заемащо публична длъжност и е длъжен да спазва забраните при нейното изпълнение, визирани в Закона за противодействие на корупцията.
Чл. 36. (1) По време на заседанията на общинския съвет и комисиите, общинският съветник няма право да прекъсва изказващите се, да отправя лични нападки и оскърбителни думи, жестове и заплахи против когото и да било, да разгласява данни, отнасящи се до личния живот или оскърбяващи доброто име на гражданите, да има непристойно поведение или да извършва действия, които нарушават реда на заседанието.

Г-жа Ива Борисова: Припомням  текстовете на всички общински съветници,   всеки един от нас трябва да  ги знае,  тъй като това е основния нормативен акт за работа,  в който са разписани нашите задължения. Не може да се използва положението на общински съветник  за лични облаги. 
Г-жа Янулка Хаджиева- Кирилова:  Не беше прочетено от много, да си знаете правата и задължения всички от тук нататък, те са написани…. Злоупотребява се с позицията  общински съветник, казвам го като гражданин, не го казвам в личен план. Благодаря Ви!   
Г-жа Борисова: Благодаря за  участието,  предстоят нормативни промени, които ще ни задължат да разработим и Етичен кодекс. Поради изчерпане на дневния ред  закривам днешното 17-то заседание на общинския съвет.
В 11:02 часа поради изчерпване на дневния ред, заседанието бе закрито. 

    Протоколчик:
(П)



      Председател на ОбС Земен: 
(П)

                 /Б. Богомилова/





                     /Ива Борисова/
П Р О Т О К О Л  № 17
от редовно заседание на ОбС проведено на 27.01.2025г.

по т.2 от дневния ред

Докладна записка с Изх. № ДО-1/16.01.2025г.  от Михаил Златанов- Кмет на Община Земен относно: Приемане на Решение за съгласие за подаване на проектно предложение от Община Земен и Издаване на Акт за възлагане от Кмета на Община Земен за предоставяне на обществената услуга от общ икономически интерес – Иновативни здравно-социални услуги, която ще се предоставя по Процедура чрез директно предоставяне на безвъзмездна Финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027г.
На основание чл. 21, ал. 1, т. 23, чл. 17, ал. 1, т. 7 и т. 4 във връзка с чл. 21, ал. 2 от Закона за местното самоуправление и местната администрация и във връзка с Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (нотифицирано под номер С (2011) 9380) (текст от значение за ЕИП) и Условията за кандидатстване по Процедура BG05SFPR002-2.012 „Иновативни здравно – социални услуги“ по Програма,  с извършено поименно гласуване, с 11 гласа – „За”, „Против” – няма, „Въздържали се” – няма,  Общински съвет Земен прие
РЕШЕНИЕ

№ 134
1. Дава съгласие Община  Земен  да подаде проектно предложение по Процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги“, по Програма „Развитие на човешките ресурси“ 2021-2027.
2. Определя изпълнението на дейностите по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027, като Услуга от общ икономически интерес по смисъла на Решение на Комисията от 20 декември 2011 година.

3. Дава съгласие Кметът на Община Земен да възложи изпълнението на дейностите по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027, като услуга от общ икономически интерес (УОИИ), на Отдел „Финансово-счетоводен“ към Община  Земен.
4. Интегрираните здравно-социални услуги са напълно безплатни за потребителите и за ползването им не се начисляват и събират такси.

5. Услугата от общ икономически интерес Иновативни здравно – социални услуги, ще се предоставя за срок от 24 месеца на територията на Община  Земен.
6. Възлага на Кмета на Община  Земен да извърши всички необходими правни и фактически действия във връзка с изпълнението на т. 2 и т. 3 от настоящото Решение, издавайки Акт за възлагане на Иновативни здравно – социални услуги, като услуга от общ икономически интерес (УОИИ), като актът следва да съдържа необходимите реквизити, съгласно чл. 4 от Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени е извършването на услуги от общ икономически интерес (нотифицирано под номер С (2011) 9380) (текст от значение за ЕИП)) и тези, обективирани в Условията за кандидатстване по Процедура BG05SFPR002-2.012 „Иновативни здравно – социални услуги“ по Програма „Развитие на човешките ресурси“ 2021-2027.

7. С акта за възлагане да бъде определено административно структурно звено/служител/и на Община Земен, което/които ще упражнява/т контрола по предоставяне на услугата.

Протоколчик:/п/



             Председател на ОбС Земен:/п/

                 /Б. Богомилова /






    /Ива Борисова/

П Р О Т О К О Л  № 17
от редовно заседание на ОбС проведено на 27.01.2025г.

по т.3 от дневния ред

Докладна записка с Изх.№ ДО-3/20.01.2025г. от Михаил Златанов -  Кмет на Община Земен относно: Приемане на Културен календар на читалищата в община Земен за 2025г.

 На основание чл. 21, ал. 1, т.23  и ал. 2 от Закона за местното самоуправление и местната администрация,   във връзка чл. 17, ал. 1 , т. 5 от същия и чл. 26а, ал. 2 от Закона за народните читалища, с извършено поименно гласуване, с 11 гласа – „За”, „Против” – няма, „Въздържали се” – няма,  Общински съвет Земен прие
РЕШЕНИЕ

№135
Приема Културен календар на читалищата в община Земен за 2025г.
Протоколчик:/п/



             Председател на ОбС Земен:/п/

                 /Б. Богомилова /






   /Ива Борисова/

 П Р О Т О К О Л  № 17
от редовно заседание на ОбС проведено на 27.01.2025г.

по т.4 от дневния ред
Докладна записка с Изх.№ 6/20.01.2025г. от   Ива Борисова-  Председател на Общински съвет Земен, относно: Приемане на нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.
 
На основание чл. 21, ал. 2, от Закона за местното самоуправление и местната администрация, във връзка с чл. 7  и чл. 11, ал. 3 от Закона за  нормативните актове (ЗНА),   при спазване на изискванията на  чл. 26 и чл. 28  от ЗНА,   във връзка с чл. 75 и чл. 76, ал. 1 и ал. 3, чл. 77 и чл. 79  от Административнопроцесуалния  кодекс, с извършено поименно гласуване, с 11 гласа – „За”, „Против” – няма, „Въздържали се” – няма,  Общински съвет Земен прие

РЕШЕНИЕ

№ 136
1.Приема нов Правилник за реда, начина и условията за отпускане на еднократна финансова помощ, на  нуждаещи се граждани от община Земен.
2. Прекратява дейността на Временната комисия за изготвяне на Правилник за реда, начина и условията за отпускане на еднократна финансова помощ, на  нуждаещи се граждани от община Земен.

Протоколчик:/п/



             Председател на ОбС Земен:/п/

                /Б. Богомилова /






       /Ива Борисова/

П Р О Т О К О Л   № 17
от редовно заседание на ОбС проведено на 27.01.2025г.

по т.5 от дневния ред

Докладна записка с Изх.№ 5/16.01.2025г. от Ива Борисова- Председател на Общински съвет Земен,  относно: Отчет за дейността на Общински съвет Земен и неговите комисии, за периода 01.07.2024г. до 31.12.2024г.                                        
На основание чл. 21,  ал. 2 от Закона за местното самоуправление и местната администрация,  във връзка с  чл. 27, ал. 6 от ЗМСМА, с 11 гласа – „За”, „Против” – няма, „Въздържали се” – няма,   Общински съвет Земен прие 
РЕШЕНИЕ

№ 137
Приема Отчета за дейността на Общински съвет Земен и неговите комисии, за периода от  01.07.2024 г. до 31.12.2024 г.
Протоколчик:/п/



             Председател на ОбС Земен:/п/

                /Б. Богомилова /






      /Ива Борисова/

